Lovesick

"Lovesick" ialah lagu yang dirakamkan dan dipersembahkan oleh kumpulan rock alternatif Malaysia, Midnight Fusic, dimuatkan dalam EP sulung mereka, When Love Was Around. Ia dikeluarkan pada 18 Januari 2018 sebagai single kedua kumpulan ini selepas single sulung mereka, "Heart of May". Ia mendapat ulasan positif daripada pengkritik muzik dan menerima separuh daripada sejuta penstriman di Spotify. "Lovesick" kemudiannya diberikan susunan muzik baharu dan dimuatkan dalam album sulung senama Midnight Fusic yang dikeluarkan pada 2021.

Penerbitan
"Lovesick" ialah lagu nukilan sepenuhnya oleh gitaris utama, Adrian Danial. Ia berdasarkan kisah cinta vokalisnya, Arif Kamarudin yang pernah terbelenggu dengan konflik perhubungan kekasih yang tidak sihat, namun mempunyai kesulitan untuk memutuskannya.

—Arif Kamarudin, vokalis Midnight Fusic mengulas mengenai "Lovesick".

Muzik video
Muzik video rasmi untuk "Lovesick" dikeluarkan di YouTube dan saluran Vevo rasmi Midnight Fusic pada 26 Januari 2018.

Ulasan kritis
"Lovesick" mendapat ulasan positif daripada pengkritik muzik. Eli Sulaiman dari JUICE Online menyifatkan lagu ini sebagai "projeksi sempurna daripada apa yang dijangkakan dari Midnight Fusic di masa akan datang". Zim Ahmadi dari Daily Seni menulis bahawa "Lovesick" ialah sebuah "karya lamunan dengan irama kepekaan kepada bunyi".

Format dan senarai runut
Muat turun digital
 "Lovesick" – 4:13
 "Lovesick" (Daaliah Remix) – 3:28

Sejarah keluaran
NegaraTarikhFormatSyarikat rakamanMalaysia18 Januari 2018Muat turun digital  Penstriman digital Sony Music Entertainment Malaysia

Rujukan

Kategori:Lagu 2018
Kategori:Single 2018
Kategori:Lagu Midnight Fusic